สวัสดีค่ะ อายุ 20 เป็นตกขาวบ่อยมาก *ย้ำว่าบ่อยมาก*บางครั้งเป็นสีขาว แบบแป้ง บางครั้งไปสีเหลืองบ้าง อยากทราบถึงวิธีรักษาและสาเหตุหน่อค่ะคุณ
สวัสดีค่ะ ตกขาว คือของเหลวที่ถูกผลิตออกจากต่อมผลิตเมือก ที่อยู่บริเวณปากมดลูก เพื่อสร้างความชุ่มชื้นในช่องคลอดและช่วยป้องกันการติดเชื้อในช่องคลอด ตกขาวที่ปกติจะออกใสๆ หรือมีสีขาวขุ่นหรือขาวออกเหลืองเล็กน้อยก็ได้ค่ะ แต่จะไม่มีกลิ่นเหม็น ปริมาณและความเหนียวจะขึ้นอยู่กับช่วงของรอบการตกไข่ โดยหากเป็นช่วงวันที่มีการตกไข่ ตกขาวมักจะใสและมีปริมาณมาก ช่วงหลังไข่ตก มักไม่มีตกขาว แต่บางคนอาจมีตกขาวออกเหลืองเล็กน้อยได้ ส่วนในช่วงก่อนมีประจำเดือน ตกขาวมักจะเป็นสีขาวขุ่นและเหนียวข้น ดังนั้น การมีตกขาวเกิดขึ้นเรื่อยๆ ก็ไม่ได้ถือว่าผิดปกติอะไรส่วนตกขาวที่ผิดปกติ ได้แก่ มีปริมาณมากทุกวัน มีกลิ่นเหม็นผิดปกติ มีเขียวเหลืองคล้ายหนอง มีเลือดปน มีแสบหรือคันช่องคลอด หรือมีปวดท้องน้อยร่วมด้วย ซึ่งสาเหตุก็อาจเกิดจากการติดเชื้อต่างๆ ในช่องคลอด หรือมีมดลูกอักเสบ เป็นมะเร็งปากมดลูก เป็นต้นดังนั้น หากตกขาวที่ออกมามีลักษณะมี่ผิดปกติดังกล่าว ก็ควรไปพบสูติ-นรีแพทย์เพื่อตรวจหาสาเหตุค่ะ